ddrg/super_eurlex huggingface dataset:
23.

fremhæver, at Kommissionen i 2011 modtog 64 begrundede udtalelser som omhandlet i protokol nr. 2 om anvendelse af nærhedsprincippet og proportionalitetsprincippet, hvilket udgør en betydelig stigning i forhold til 2010; bemærker imidlertid, at disse 64 begrundede udtalelser kun repræsenterede godt 10 % af de i alt 622 udtalelser, som nationale parlamenter har sendt til Kommissionen i 2011 inden for rammerne af den pågældende politiske dialog; henleder ligeledes opmærksomheden på, at ingen af Kommissionens forslag foranledigede et tilstrækkeligt antal begrundede udtalelser til at udløse »procedurerne med gule eller orange kort« i henhold til protokollen; bemærker imidlertid, at proceduren med de »gule kort« første gang blev foranlediget af et forslag fra Kommissionen (forslag til Rådets forordning om udøvelse af retten til kollektive skridt inden for rammerne af etableringsfriheden og den frie udveksling af tjenesteydelser, dvs. forslaget til »Monti II«-forordningen) den 22. maj 2012; understreger, at Kommissionen trak forslaget tilbage, men at dette ikke skete, fordi den anså nærhedsprincippet for at være blevet tilsidesat, men derimod fordi den indså, at forslaget sandsynligvis ikke ville kunne opnå tilstrækkelig politisk støtte i Parlamentet og Rådet til at sikre, at det blev vedtaget;
I.

der henviser til, at Genève II-konferencen om Syrien blev åbnet af FN's generalsekretær den 22. januar 2014, og at målet er at finde en politisk løsning på konflikten gennem en omfattende aftale mellem den syriske regering og oppositionen om en fuldstændig gennemførelse af Genève-kommunikéet, hvori der opfordres til dannelse af en overgangsregering med henblik på afholdelse af valg; der henviser til, at alle relevante aktørers konstruktive deltagelse i fredsprocessen er afgørende for at nå frem til en varig politisk løsning; der henviser til, at Generalforsamlingen for Den Syriske Koalition of Revolutions- og Oppositionsgrupper den 18. januar 2014 besluttede at acceptere invitationen til at deltage i denne proces, men at en række oprørsgrupper ikke var repræsenteret; der henviser til, at Iran først var inviteret til konferencen i Schweiz, hvorefter invitationen blev trukket tilbage; der henviser til, at forhandlingerne blev suspenderet den 31. januar 2014, og at den næste forhandlingsrunde er berammet til den 10. februar 2014; der henviser til, at kampene fortsætter under Genève II-forhandlingerne;
I.

der henviser til, at papirløse indvandrerkvinder har større risiko for at blive ofre for vold og misbrug, herunder seksuelt misbrug, og risikerer at blive ofre for seksuel udnyttelse og for menneskehandel generelt; der henviser til, at offentlige krisecentre for kvinder er underlagt kravet om en retlig form for identifikation eller opholdstilladelse, og til, at ofre derfor ikke har andet valg end at forblive i en situation, hvor de lider overlast, eller flygte og stå uden tag over hovedet; der henviser til, at disse kvinder risikerer at blive udvist, hvis de kontakter politiet;
130.

glæder sig over det europæiske råstofinitiativ, det europæiske innovationspartnerskab om råstoffer og den strategiske gennemførelsesplan samt køreplanen for ressourceeffektivitet; understreger behovet for at løse problemet med mangel på afgørende ressourcer som f.eks. vand og opfordrer Kommissionen til at fortsætte sit arbejde med strategien for råstoffer, der bygger på de tre søjler bestående af internationale partnerskaber og international handel, forsyningerne med råstoffer i EU og ressourceeffektivitet, -genanvendelse og -genbrug; opfordrer Kommissionen til at medtage affaldspolitiske mål i det europæiske semester og i de enkelte landehenstillinger samt de nationale reformprogrammer; opfordrer Kommissionen til yderligere at udvikle sektorbenchmarks for ressourceeffektivitet, især til offentlige indkøbsformål; opfordrer Kommissionen til at integrere en RGG-strategi (reduktion, genanvendelse og genbrug) og til omhyggeligt at undersøge forslag om begrænsning af anvendelsen af vigtige råstoffer; understreger betydningen af en verdensomspændende certificeringsordning for den indledende behandling ved genvinding af farligt affald og for affald af elektrisk og elektronisk udstyr (WEEE-materialer); peger på, at relevante indsamlings- og genvindingsordninger eksisterer i nogle medlemsstater; henviser til, at den europæiske udvindingsindustri anvender nogle at de strengeste standarder i verden, og opfordrer Kommissionen til inden for to år at vurdere forslaget om at oprette et europæiske geologisk institut; opfordrer Kommissionen til at fremsætte forslag om harmonisering af bestemmelser om og licensprocedurer for råstofudvinding i EU; opfordrer medlemsstaterne, industrien, de geologiske institutter og Kommissionen til at samarbejde om at kortlægge forekomsterne af råstoffer;
22.

opfordrer myndighederne i Laos til at foretage en grundig, upartisk og effektiv efterforskning af alle påståede tvangsforsvindinger og til at tackle problemerne med den igangværende undertrykkelse af civile og politiske rettigheder i Laos, herunder ytringsfrihed, foreningsfrihed og retten til at deltage i fredelige forsamlinger, for at sikre overholdelse og beskyttelse af alle de rettigheder, som menneskerettighedsforsvarere, aktivister, mindretal og civilsamfundsmedlemmerne nyder, og til at beskytte religions- og trosfriheden;
43.

glæder sig over, at visse medlemsstater er ved at udvikle anvendelsen af nye instrumenter som f.eks. lokaludvikling styret af lokalsamfundet, integrerede territoriale investeringer og fælles handlingsplaner; er imidlertid klar over, at der har været en blandet reaktion på disse nye instrumenter, og at en analyse af medlemsstaternes nuværende planer har vist, at lokaludvikling styret af lokalsamfundet vil blive anvendt i højere grad end integrerede territoriale investeringer, især i ELFUL sammenlignet med EFRU, eftersom lokaludvikling styret af lokalsamfundet gennem længere tid er indgået i ELFUL-programmet samt på grund af det faktum, at integrerede territoriale investeringer er et nyt instrument, som vil kræve en vis tid at få indarbejdet; erkender, at tiden vil vise, hvordan den oprindelige forberedelse vil føre til, at disse instrumenter bliver gennemført i fuld udstrækning;
3.

mener, at en EU-strategi for hjemløshed fuldt ud bør respektere traktaten, som fastslår »de nationale, regionale og lokale myndigheders vigtige rolle og vide skønsbeføjelser med hensyn til at levere, udlægge og tilrettelægge tjenesteydelser af almen økonomisk interesse så tæt på brugernes behov som muligt«; mener, at ansvaret for at bekæmpe hjemløshed påhviler medlemsstaterne, og at en EU-strategi for hjemløshed derfor bør støtte medlemsstaterne i at påtage sig dette ansvar så effektivt som muligt under fuld hensyntagen til nærhedsprincippet;
—

der henviser til undersøgelse af 14. oktober 2013: »A fact finding analysis on the impact on the Member States' social security systems of the entitlements of non-active intra-EU migrants to special non-contributory cash benefits and healthcare granted on the basis of residence«,
29.

opfordrer Kommissionen til at fremme udvekslingen mellem medlemsstaterne for at vejlede om de forskellige former for atypisk beskæftigelse og selvstændig erhvervsvirksomhed med henblik på at bistå medlemsstaterne med at anvende den relevante arbejdsmarkeds- og sociallovgivning korrekt for disse arbejdstagere; anser det også for nødvendigt, at medlemsstaterne klart indkredser maskeret selvstændig virksomhed og træffer sanktioner over for arbejdsgiverne, hvis sådanne tilfælde identificeres og påvises; understreger dog, at det juridiske ansvar for at fastlægge beskæftigelsesstatus fortsat bør ligge hos den medlemsstat, hvor arbejdet udføres;
5.

glæder sig over Kosovos første landsdækkende lokale valg nogensinde med hjemmel i Kosovos lovgivning afholdt den 3. november, 17. november og 1. december 2013 som et udtryk for et kæmpe skridt frem mod demokrati i Kosovo og for borgernes tillid til den demokratiske proces, hvilket underbygger normaliseringsprocessen, og glæder sig over den generelle velordnede gennemførelse af valgene som vurderet i de foreløbige erklæringer fra EU's valgobservationsmission (EOM); glæder sig over, at Kosovos første kvindelige borgmester er blevet valgt; understreger fortsat behovet for at opfordre kvindelige kandidater til at deltage i fremtidige valg; glæder sig over de foranstaltninger, som Kosovos myndigheder har truffet for at øge tilliden til landets institutioner, f.eks. den stærke stand by-mekanisme, hvorigennem borgerne kan klage over intimidering og uregelmæssigheder på valgdagen; glæder sig over den tydelige valgdeltagelse i serbiskdominerende kommuner til syd for Ibar-floden som et afgørende skridt mod dannelsen af forbundet af serbiske kommuner; understreger i den sammenhæng, at det forhold, at det ikke lykkedes at indsætte en ny borgmester i det nordlige Mitrovica, og den efterfølgende udskrivelse af nyvalg i denne kommune ikke må forhindre fortsættelsen af processen og fuld gennemførelse af aftalen af 19. april 2013; fordømmer på det kraftigste mordet på den kommunale embedsmand i det nordlige Mitrovica, Dimitrije Janicijevic, og opfordrer de relevante myndigheder til omgående at indlede efterforskning og bringe gerningsmændene for retten;
9.

udtrykker imidlertid bekymring over det stigende antal mennesker, der sidder på dødsgangen i Bangladesh, ud over de seks personer, der blev dømt ved det internationale forbrydertribunal, og navnlig over dødsdommen over 152 soldater for et blodigt mytteri i 2009 samt den nylige henrettelse af Abdul Quader Molla; opfordrer regeringen og parlamentet til at afskaffe dødsstraffen og nedsætte alle dødsdomme; opfordrer ligeledes myndighederne til hurtigst muligt at etablere effektive mekanismer til at yde vidnebeskyttelse i sager ved det internationale forbrydertribunal;
26.

tilskynder DG Regio og DG RTD til ikke at slække på deres bestræbelser for at gøre programmerne forenelige, så der kan skabes synergier; fremhæver, at der bør ydes fælles støtte til de nationale og regionale myndigheder for at bistå dem med at udarbejde og gennemføre deres strategier; forventer, at DG Regio og RTD optrapper deres samarbejde i denne henseende, navnlig ved at udstede vejledende dokumenter til de involverede aktører;
43.

opfordrer Kommissionen til at gennemføre et pilotprojekt for en europæisk mekanisme for tidlig varsling ved overtrædelse af bestemmelser om beskyttelse af arbejdstagere og tilfælde af sort arbejde, som ville fremme en hurtig udveksling af oplysninger mellem medlemsstaterne og ville blive ledsaget af en sort liste, for at forhindre overtrædelse af bestemmelserne om beskyttelse af arbejdstagere mere effektivt på et tidligt tidspunkt; henviser til, at denne ordning for tidlig varsling kan udformes efter samme retningslinjer som den eksisterende europæiske ordning for hurtig varsling for forbrugerbeskyttelse (RAPEX); understreger, at overtrædelser af bestemmelserne skal dokumenteres nøjagtigt gennem en systematisk registrering af tilsynsresultaterne for målrettet at kunne træffe foranstaltninger mod overtrædelser;
34.

udtrykker bekymring over den førte miljøpolitik, især omfanget af ulovlig skovhugst, afbrænding og den deraf følgende smog, som også har betydelige negative indvirkninger ud over ASEAN's grænser; beklager, at EU's biobrændstofpolitik medvirker til den hastige ekspansion i palmeolieproduktionen, hvilket fører til, at den fattige landbefolkning mister deres jordrettigheder og/eller på uhensigtsmæssig vis inddrages i oliepalmeavl; finder det derfor afgørende inden for rammerne af udviklingsbistanden at støtte de fattiges ret til jordressourcer i udviklingslandene; opfordrer til, at der gøres en større indsats for beskyttelse af miljøet og biodiversiteten, fremhæver det arbejde, der gøres af ASEAN's center for biodiversitet og ser frem til et tættere samarbejde mellem EU og ASEAN om modvirkning af og tilpasning til klimaændringer;
8.

glæder sig over Den Afrikanske Unions Freds- og Sikkerhedsråds beslutning om at nedsætte en kommission til at undersøge menneskerettighedskrænkelser og andre overgreb og anbefale måder og midler til at sikre ansvarlighed, forsoning og lægning af sår blandt alle samfundsgrupper; glæder sig over, at mulighederne for at gennemføre undersøgelser på menneskerettighedsområdet er blevet styrket i FN's mission i Sydsudan (UNMISS) med støtte fra Kontoret for FN's Højkommissær for Menneskerettigheder;
1.

anerkender, at udvikling af CCS har potentiale til at gøre det muligt for EU at nå sine lavemissionsmål med så lave omkostninger som muligt, og at dette er nødvendigt navnlig for at dekarbonisere industrier, der udsender store mængder CO2; mener, at det også kan bidrage til diversiteten og sikkerheden af energiforsyningerne, samtidig med at man bevarer og skaber muligheder for beskæftigelse; fastholder, at der er et akut behov for at udvikle en række CCS-flagskibsprojekter, der omfatter hele kæden, for at identificere de bedste og økonomisk mest fordelagtige løsninger, og opfordrer Kommissionen til at opstille mål for at opfylde disse målsætninger; skønner, at der på baggrund af de betragtelige investeringer, der kræves, er behov for instrumenter ud over EU's emissionshandelssystem (ETS) for at fremme forskning og teknisk hensigtsmæssig og sikker anvendelse af CCS;
D.

der henviser til, at det for yderligere at mindske fartøjernes miljøpåvirkning er nødvendigt at modernisere flåden, der sejler ad indre vandveje, og tilpasse den til den tekniske udvikling og i denne forbindelse bl.a. udvikle skibe tilpasset til flodsejlads for en bæredygtig sejlads ad indre vandveje (RASSIN) og derved sikre den konkurrencemæssige fordel ved transport ad indre vandveje;
10.

glæder sig over oprettelsen af en støtteordning for små landbrugere inden for rammerne af den første søjle i den fælles landbrugspolitik, mener dog, at kun overførslernes udformning er blevet forenklet, medens de lave tal for direkte betalinger ikke giver nogen mulighed for udvikling, og at foranstaltningerne derfor stadig væk ikke er tilstrækkelige til at forbedre situationen for de små landbrugsbedrifter i EU; mener, at der bør indføres en løsning, der vil give små landbrugsbedrifter mulighed for at indsende flerårige ansøgninger om direkte betalinger, der kun bliver opdateret i tilfælde af ændringer i landbrugsbedriften;
10.

mener, at Kommissionen, medlemsstaterne, industrien og fagforeningerne bør handle i fællesskab for at fastholde og tiltrække kvalificerede arbejdstagere, talentfulde og højtuddannede videnskabsfolk og ledere til stålindustrien samt unge talenter gennem lærlingeordninger og derved sikre en dynamisk og innovativ arbejdsstyrke; erindrer om, at der findes regionale universiteter og industriforskningsinstitutter, hvis spidskompetencer spiller en vigtig rolle for skabelsen af regionale forudsætninger for en konkurrencedygtig stålindustri; opfordrer indtrængende Kommissionen og medlemsstaterne til at gennemføre øjeblikkelige foranstaltninger for at hindre tabet af ekspertise og minimere tabet af arbejdspladser; ser gerne forbedret planlægning og håndtering af forandringer gennem fremme af uddannelse, opgradering af kvalifikationer og støtte til efteruddannelse; er bekymret over manglen på systematiske løsninger i forbindelse med generationsskiftet, fremtidig mangel på kvalifikationer samt tab af knowhow og kompetencer og understreger behovet for at bevare arbejdsstyrken og kvalifikationerne, som er af afgørende betydning for sektorens fremtidige konkurrenceevne; opfordrer indtrængende Kommissionen til gennem programmet »Erasmus for alle« og »Erasmus for iværksættere« at fremme sektorkvalifikationsalliancer, som på grundlag af dataene om kvalifikationsbehov og deres udvikling vil fokusere på at udvikle og gennemføre uddannelsesprogrammer og fælles metoder, navnlig arbejdsbaseret læring; opfordrer til at styrke instrumenterne til at hjælpe arbejdstagerne og fremme deres faglige uddannelse med henblik på at lette og ledsage faglig genplacering af personale, der er beskæftiget i sektoren, efter omstrukturering af virksomheder;
7.

gentager sin opfordring til medlemsstaterne om at anvende de eksisterende mekanismer, navnlig direktiv 2012/29/EU, herunder uddannelse af fagfolk med henblik på beskyttelse af kvinder og piger og på at retsforfølge og straffe alle fastboende, der har begået lovovertrædelsen med kvindelig kønslemlæstelse, også selv om lovovertrædelsen et blevet begået uden for den pågældende medlemsstats grænser, og opfordrer derfor til, at ekstraterritorialitetsprincippet indføjes i alle medlemsstaters strafferetlige bestemmelser, således at denne overtrædelse er strafbar i samme omfang i alle 28 medlemsstater;
14.

opfordrer det internationale samfund til at gøre alt for at standse volden; opfordrer indtrængende Kommissionens næstformand/Unionens højtstående repræsentant for udenrigsanliggender og sikkerhedspolitik til at følge den politiske situation tæt og til at koordinere foranstaltninger med ASEAN og De Forenede Nationer med henblik på at fremme dialogen og styrke demokratiet i landet;
8.

mener, at den vigtigste fornyelse, som indføres med denne »andengenerationsaftale«, dvs. muligheden for, at Kommissionen og den schweiziske konkurrencemyndighed kan udveksle fortrolige oplysninger, er et positivt skridt; mener, at aftalen kan tjene som model for fremtidige bilaterale samarbejdsaftaler omkring håndhævelse af konkurrencepolitikker, når der er en høj grad af overensstemmelse mellem aftaleparterne for så vidt angår deres vigtigste konkurrencebestemmelser, undersøgelsesbeføjelser og anvendelige sanktioner; er af den opfattelse, at EU bør vedtage en generel ramme for et fælles og sammenhængende minimumsgrundlag for fremtidige forhandlinger om håndhævelse af samarbejdet på konkurrenceområdet, men at Kommissionen bør indrømmes et råderum for at kunne opnå mere ambitiøse resultater fra sag til sag; bemærker, at disse rammer bør omfatte bestemmelser om sikre kanaler til overførsel af fortrolige oplysninger;
12.

fremhæver betydningen af energisikkerhed og at forsyningen med naturressourcer ikke bør anvendes som et politisk redskab; understreger den gensidige værdi af samarbejde på energiområdet, som udgør en mulighed for yderligere handelsmæssigt og økonomisk samarbejde på et åbent og gennemsigtigt marked, med fuld forståelse for, at EU har brug for at diversificere leveringskanaler og energiudbydere; understreger, at principperne om indbyrdes afhængighed og gennemsigtighed samt princippet om lige adgang til markeder, infrastruktur og investeringer bør ligge til grund for dette samarbejde; kræver, at samarbejdet mellem EU og Rusland på energiområdet skal hvile fast på principperne for det indre marked, herunder den tredje energipakke, navnlig med hensyn til tredjepartsadgang, og energichartertraktaten; er overbevist om, at det ville have gavnlige virkninger for de bilaterale forbindelser på energiområdet for begge parter, hvis Rusland i fuldt omfang accepterer principperne i energichartertraktaten; efterlyser et tæt samarbejde mellem EU og Rusland med hensyn til forsyningen med råstoffer og sjældne jordarter, især dem, der betragtes som kritiske, og opfordrer til overensstemmelse med internationale regler, især WTO's regler;
43.

mener, at kriterierne for udnævnelse af Revisionsrettens medlemmer bør præciseres nærmere på grundlag af artikel 286 TEUF, og understreger, at Parlamentets vurdering først og fremmest vil fokusere på følgende kriterier: a) faglig erfaring på højt niveau inden for offentlige finanser, revision og ledelse samt indgående kendskab til EU-institutionernes forvaltning, b) et godt renommé som revisor og dokumentation for indgående kendskab til mindst ét af Unionens arbejdssprog, c) om nødvendigt dokumentation for ansøgernes forudgående fritagelse fra ledelsesopgaver, de tidligere har haft, d) kandidaterne må ikke have nogen poster, de er valgt til, eller hverv, som indebærer forpligtelser i et politisk parti, fra udnævnelsesdatoen e) anerkendte høje standarder for kandidatens integritet og moral, f) af hensyn til karakteren af det arbejde, der skal udføres, tages kandidatens alder også i betragtning, og det anses f.eks. for rimeligt at understrege, at medlemmerne ikke bør være over 67 år på tidspunktet for deres udnævnelse, g) medlemmerne må ikke varetage mere end to embedsperioder, h) endelig agter Parlamentet at tage spørgsmålet om kønsbalance mellem Revisionsrettens medlemmer meget alvorligt;
31.

opfordrer indtrængende myndighederne på alle niveauer i hele Bosnien-Hercegovina til at gøre afgørende fremskridt med hensyn til en undervisningsreform med det sigte at højne uddannelsesstandarderne, fremme et inklusivt uddannelsessystem uden forskelsbehandling og gøre en ende på etnisk baseret adskillelse i uddannelsessektoren (»to skoler under samme tag«); opfordrer dem til at støtte efteruddannelse af lærere, således at disse kan tilegne sig nye færdigheder i, hvordan man kan fremme samværet mellem elever fra forskellige etniske grupper og vurdere langsigtede kapacitetsopbygningsprogrammer; tilskynder medierne i Bosnien-Hercegovina til at fremme integreret uddannelse; opfordrer indtrængende konferencen af undervisningsministre til at skabe mere sammenhængende retlige rammer for uddannelse i hele Bosnien-Hercegovina, herunder konvergens mellem læsepensum og standarder, som et nødvendigt skridt for at bringe de etniske samfund tættere sammen; beklager dybt, at der ikke var noget nationalt agentur i Bosnien-Hercegovina, der kunne deltage i EU's program for livslang læring; opfordrer indtrængende de kompetente myndigheder til at oprette et sådant agentur, som vil kunne give landet mulighed for at deltage i opfølgningen af Erasmus+;
19.

fremhæver den rolle, der spilles af CEPEJ med hensyn til at indsamle og præsentere relevante nationale og regionale data; mener, at EU-institutionerne bør forsøge at samarbejde med CEPEJ, da det udgør en fremragende basis for at udveksle bedste praksis, og da overlapning bør undgås;
G.

der henviser til, at der ifølge en rapport fra OSCE fra november 2012 er otte skoler, der benytter latinske bogstaver, som med hjælp fra undervisningsministeriet kan fortsætte undervisningen — heraf seks beliggende på territorium under transdnestrisk kontrol og to beliggende på det tilgrænsende territorium, der er under moldovisk kontrol, hvilket dagligt medfører alvorlige transportproblemer for eleverne; der henviser til, at det i rapporten blev fremhævet, at situationen for disse skoler fortsat er et presserende spørgsmål, og at flere spørgsmål giver anledning til bekymring, herunder lejekontrakter og bygningernes tilstand, bevægelsesfrihed, varetransport, sundhed, sundheds og sikkerhedskontrol, faldende elevtal, pres mod eller intimidering af forældre og lærere, retsstilling og specifikke situationer vedrørende ejendommen i Rîbnița og de skoler, der tidligere lå i Grigoriopol and Dubăsari;
29.

beklager, at landets ry med hensyn til mediefrihed er blevet forværret; deler Kommissionens bekymring over, at beskyttelse af ytringsfriheden med et mangfoldigt og pluralistisk medielandskab uden politisk indblanding fortsat er en vital udfordring for landet; påpeger i denne forbindelse, at den manglende mediepluralisme til dels er et resultat af regeringens reklamer; understreger behovet for at sikre, at den offentlige radio- og tv-virksomhed er uafhængig og bæredygtig, og tilskynder myndighederne til at vedtage sikkerhedsforanstaltninger i medielovgivningen i denne henseende; mener, at den aktuelle medlovgivning bør underkastes yderligere høringer og dialog, således at der udelukkende kan opnås enighed om omfattende reformer, hvis der er bred opbakning blandt landets journalistiske kredse; påpeger, at en yderligere indsats er nødvendig for at genoprette og genskabe tilliden mellem regeringen og medierne; støtter landets medieinstituts initiativ om med støtte fra EU at offentliggøre en »hvidbog« om styrkelse af kontakten mellem civilsamfundet og medierne; understreger behovet for yderligere bestræbelser for at beskytte de medieansattes rettigheder og uafhængighed; understreger behovet for gennemsigtighed, hvad angår mediernes ejerforhold;